Скептыкi практычна адразу пасля абвяшчэння вынiку заявiлi: а хто б сумняваўся. Песiмiсты прагназуюць: зноў не праб’ёмся нават праз паўфiнал, будзем дысквалiфiкаваныя i нарэшце перастанем выдаткоўваць грошы незразумела на што. Рэалiсты тэрмiнова вывучаюць украiнскую мову, каб у складзе групы падтрымкi цi самастойна паехаць пахварэць у Кiеў (гэта ўсё ж не Стамбул - i блiжэй, i танней выйдзе). Аптымiсты... Яны якраз сабралiся ў зале пасяджэнняў Белтэлерадыёкампанii i абмяркоўвалi, што зроблена, а што яшчэ наперадзе.